Gurban Berdiýew

Gurban Bekiýewiç Berdiýew, 1952-nji ýylyň 25-nji awgustynda doglan Türkmen futbol tälimçisi we owalky Sowet futbolçysy. Ol 2017-nji ýylda Angliýa merkezli Fourfourtwo neşiri tarapyndan dünýäniň iň naýbaşy 50 tälimçisi arasynda görkezildi, oňa bu sanawda Brenden Rodgers-iň öňünde 36-njy orunda ýer berildi.FourFourTwo-nyň 2017nji ýylda Dünýäniň iň gowy 50 tälimçisi: 40-36 . fourfourtwo.com. Ulaşylan senesi: 11/10/2019 Neşir o barada "adaty oýunçylary ýokary hilli oýunçylara öwrüp bilmegi ynanylmaz" diýip belläp geçdi.

 Ömür beýany we durmuşy 
Gurban Berdiýew 1952-nji ýylyň 25-nji awgustynda Aşgabatda doglan. Ol hemişe elinde tespi saklaýar we asla tespisiz görünmeýär.Gurban Berdiýew bilen söhbetdeşlik  - Russia Today, ulaşylan senesi: 11/10/2019 Ol 1967-71-nji ýyllar aralygynda Aşgabadyň Demirýolçylar mekdebinde tomusku okuwa gatnady, ondan soňra 1971-1975-nji ýyllar arasynda häzirki Magtymguly adyndaky Türkmen döwlet uniwersitetinde ýokary bilim almagyndan soňra 1989-91-nji ýyllar arasynda Moskwanyň Ýokary Tälimçilik okuwynda bilim aldy."Пазл "Курбан Бердыев "". gorodn.ru. Ulaşylan senesi: 11/10/2019 Onuň aýalynyň ady Roza Berdiýewa.Игнатов, Данила. "Бердыев, которого вы не знали. 13 историй о тренере "Ростова "". www.championat.com. Onuň 2 ogly bar, uly ogly onuň ilkinji ýoldaşyndan Myrat Berdiýew 1975-nji ýylyň 23-nji sentýabrynda doglan we ol Birleşen şalykda aktýorlyk, sazandalyk we prodýuserlik hünärlerini alyp barýar. Onuň kiçi ogly Allaberdi Berdiýew 1996-njy ýylyň 5-nji awgustynda doglan we ol futbolçy. Onuň Aýlar Berdiýewa atly gyzy bar we ol talyp."Чемпион.ру ". sovsport.ru. Ulaşylan senesi: 30/06/2017 Ol Musulman we haç parzyny ýerine ýetirdi we russianfootballnews.com saýtyna beren interwýusynda her ýyl Saud Arabystana gidýändigini, Haj we Ümre başda bolmak bilen dini rituallara eýerýändigni, Türkmen naharlaryny küýseýändigini, dogramany söýýändigini, filme diýseň seýrek tomaşa edýändigini, syýasat bilen gyzyklanmaýandygyny we aýdym-saz diňlemekden lezzet alýandygyny belläp geçdi.https://russianfootballnews.com/berdyev-interview-part-four/  . Ulaşylan senesi: 11/10/2019

Oňa 2012-nji ýylda Russiýanyň prezidenti tarapyndan Dostluk medaly gowşuryldy."Указ Президента Российской Федерации". pravo.gov.ru. 2013-nji ýylyň 30-njy dekabrynda asyl nusgasyndan arhiwlendi. Ulaşylan senesi: 30/06/2017

 Zähmet ýoly 

 Oýunçylyk karýerasy 
Gurban Berdiýew 1971-nji ýylda professional futbola ädim ätdi. Ol Sowet Naýbaşy ligasynda Kairat Futbol Klubynyň düzüminde (1977, 1981, 1982, 1984 we 1985-nji ýyllarda) we Roston-on-Don futbol klubynyň düzüminde (1979, 1980) 7 möwsüm çykyş etdi. Ol Sowet Ýokary ligasynda 7 möwsümde  155 oýunda meýdança çykyp 23 gol urmagy başardy. Bulardanam daşary ol Kolhozçy Aşgabat futbol klubynda hem çykyş etdi.

 Tälimçilik karýerasy 

 1986–1989 – Himik Jamul FK (Sowet ikinji ligasy);
 1991–1993 – Taraz FK (Gazagystan Premýer ligasy);
 1993–1994 – Gençlerbirligi (Türkiýäniň Premýer Super ligasy);
 1994–1995 – Kairat FK (Gazagystanyň Premýer ligasy);
 1996–1997 – Kaspiý Fk (Gazagystanyň Premýer ligasy);
 1997–1999 – Nisa Aşgabat (Türkmenistanyň Ýokary ligasy);
 1999 – Türkmenistanyň milli futbol ýygyndysy;
 2000–2001 – Kristal Smolensk FK (Russiýanyň Birinji diwiziýasy);
 2001–2013 – Rubin Kazan futbol kluby (Russiýanyň Premýer ligasy);
 2014-2017 – Rostow FK (Russiýanyň Premýer ligasy);
 2017-2019 - Rubin Kazan futbol kluby (Russiýanyň Premýer ligasy)
 2021-2022 - Kaýrat Almaty futbol kluby (Gazagystanyň Premýer ligasy)
 2022 - Traktor Kluby (Töwriz) (Eýran Ýokary Liga)
 2022-2023 - Soçi futbol kluby (Russiýanyň Premýer ligasy)
 2023 - Dinamo Makhaçkala futbol kluby (Russiýanyň ilkinji futbol ligasy)
Gurban Berdiýewi megerem onuň Rubindäki başarnyklary aýratyn hem meşhur eden bolsa gerek.Gurban Berdiýew Rubin Kazan FK Russiýada 2-nji diwiziýa bolan Russiýanyň 1-nji diwiziýasynda wagty tälimçilik wezipesina başlady, olary Russiýanyň Premýer ligasyna beýgelden Gurban Berdiýew ilkinji möwsüminde Rubin Kazana 3-nji orun gazandyrmagy başardy. Ol Rubin Kazan FK bilen 2-gezek Russiýanyň çempiony boldy, Rubin Kazan onuň ýolbaşçylygynda 2 gezek bürünç medal gazandy, onuň ýolbaşçylygynda Rubin Kazan 2 gezek Russiýanyň kubogyny we Russiýanyň Super Kubogyny gazandy. 2017-nji ýylda onuň Rubin Kazana dolanmagyndan soňra fourfourtwo neşiri bu babatda "olaryň [Rubin Kazan] onuň [Gurban Berdiýew] ýolbaşçylygynda ýene üstünlige ýetmegine garaşmalysyňyz" diýip belläp geçdi.

2014-nji ýylyň 18-nji Dekabrynda Gurban Berdiýew Rostow FK-nyň tälimçiligi wezipesine başlady.Rostow-yň baş tälimçisi Gurban Berdiýew  (Rus dilinde). Rostov Fk. Ulaşylan senesi: 18/12/2014. 2015-2016-njy futbol möwsüminde FK Rostow onuň ýolbaşçylygynda 2-nji orny eýeledi we UEFA Çempionlar ligasyna gatnaşma hukugy gazandy. Çempionlar ligasynda orun almak üçin saýlama tapgyrlarynda FK Rostow Anderleht FK-ny we Aýaks FK-ny ýeňmegi başardy. 2016-njy ýylyň 6-njy awgustynda Gurban Berdiýew FK Rostow tälimçilik wezipesinden aýrylmak üçin arzasyny berdi we wezipesinden aýryldy. Ondan soňra Gurban Berdiýew 09/09/2016 - 01/07/2017 seneleri arasynd Rostow Futbol klubynyň wise-prezidenti we tälimçisi wezipelerini ýerine ýetirdi.Gurban Berdiýew, Rostow-a hoş geldiňiz!  (Rus diliinde). FC Rostov. Ulaşylma senesi: 01/06/2017Gurban Berdiýew Rostow FK-nyň wise-prezidentligine we tälimçiligine bellendi  (Rus Dilinde). Ulaşylan senesi: 09/09/2016

09/06/2017 - 05/06/2019 seneleri arasynda ol ýene Rubin Kazan tälimçisi hökmünde çykyş etdi.Gurban Berdiýew Rubine ýolbeletlik eder . (Rus dilinde) Ulaşylan senesi: 09/06/2017Ähli zat üçin minnetdar, Gurban Bekiýewiç ! (Rus dilinde). Ulaşylan senesi: 05/06/2019

Kazan merkezli Sport Business Online neşiriniň çap eden Gurban Berdiýew bilen söhbetdeşliklerde Gurban Berdiýewiň Marselo Lippi we Karlo Ançelotti bilen görüşendigi, olar bilen tejribe we bilim çalyşygynda bolmak maksatly olaryň topar türgenleşiklerine syn edendigi, Guardiola bilen hem beýle duşuşyk rejelenendigi emma soňra goýbolsun edilendigi bellenip geçilýär.https://russianfootballnews.com/an-interview-with-kurban-berdyev-part-one-i-rate-maurizio-sarri-higher-than-guardiola/  Ulaşylan senesi: 11/10/2019

 Şöhraty 
alt=2019-njy ýylda Gurban Berdiýew üçin Rubin Kazan futbol kluby tarapyndan taýynlanan hoşlaşyk portreti.|right|150px|thumb|2019-njy ýylda Gurban Berdiýew üçin Rubin Kazan futbol kluby tarapyndan taýynlanan hoşlaşyk portreti.
Gurban Berdiýew 2017-nji ýylda Angliýa merkezli Fourfourtwo neşiri tarapyndan dünýäniň iň naýbaşy 50 tälimçisi arasynda görkezildi, oňa bu sanawda 36-njy orunda ýer berildi. Fourfourtwo neşiri ol barada "Onuň ýaly taktiki ajaýyplyga eýe tälimçi tapmak kyndyr" diýýär. Mundanam daşary neşir o barada Rubini başdan-aýak onuň binýat edendigini, Rostow futbol klubynda onuň aýlygy tölenmeýän oýunçylar bilen ikinji diwiziýa düşmegiň bosagasyndaky topar bilen 2-nji orny almagynyň mugjyzadygyny belläp geçýär.

Kazan merkezli Sport Business Online neşiri Gurban Berdiýew-e "derrew netijä ýetip bilýän jadygöý" lakamy berilendigini belläp geçýär.Gurban Berdiýew bilen söhbetdeşlik, 2-nji bölüm . (Iňlis dilinde) russianfootballnews.com. Ulaşylan senesi: 11/10/2019. Dünýäniň in naýbaşy tälimçileri arasynda görkezilen Gurban Berdiýew Russiýa Premýer ligasy taryhyndaky iň beýik ussatlar arasynda hem görkezilýär.

 Salgylanmalar 

 Daşarky baglanyşyklar 

 Profile at :ru:FC Rubin Kazan site 
 Профиль Курбана Бердыева на официальном сайте ФК «Ростов». // fc-rostov.ru
 Профиль Курбана Бердыева на официальном сайте ФК «Рубин». // rubin-kazan.ru
 Профиль Курбана Бердыева, главного тренера ФК «Ростов» (Ростов-на-Дону). Статистика по турнирам, результаты матчей. // soccer.ru



 Мой Курбан. Семь историй про Бердыева
 Курбан Бердыев — религия и чётки. Совершал паломничество в Мекку, на матчах перечислял имена Аллаха, впервые попал в мечеть в 35 лет из-за друга
Kategoriýa:Türkmenistanda Futbol
Kategoriýa:Futbol